hotchpotch/miracl-hf-unified huggingface dataset:
Andrologia
Andrologia (kreikan kielen sanasta andros, "mies") on lääketieteen haara, joka on erikoistunut erityisesti vain miehillä esiintyvien sukupuolielinten ongelmien ja urologisten sairauksien hoitoon. Naisten vastaavaa erikoislääketieteen haaraa kutsutaan gynekologiaksi.
Andrologia ei ole kovin tunnettu lääketieteen alue, koska sen alle kuuluvat sairaudet on aiemmin jaettu urologian "(eturauhastoimenpiteet, penisproteesit, vasektomiat ja niiden purkutoimenpiteet, kivesten poistot)", lasten urologian "(ympärileikkaukset, piilokivesten laskeuttamistoimenpiteet)", lasten endokrinologian "(ennenaikainen tai viivästynyt murrosikä, hormonihäiriöt)", gynekologian "(lisääntymisongelmat)", ihotautien "(miesten sukupuolitaudit)", sisätautien "(aikuisiän kivesten vajaatoiminta)" ja onkologian "(eturauhas- ja kivessyövät)" erikoislääkärien hoidettavaksi.
Andrologiaa on mittavammin tutkittu vasta 1960-luvulta lähtien – alan perusteoksena pidetään saksalaista Andrologie ("Andrologia") -teosta, joka julkaistiin vuonna 1969.
Andrologia-käsitteeseen kuuluvat muun muassa seuraavat miehille ominaiset sairaudet ja kirurgiset toimenpiteet:
Virtsanerityselimistö
Virtsanerityselimistö jaetaan ylempiin ja alempiin virtsateihin. Ylempiin virtsateihin kuuluvat munuaiset, munuaisaltaat ja virtsanjohtimet. Alempiin virtsateihin kuuluvat virtsarakko ja virtsaputki. Munuaiset suodattavat virtsaa verestä, joka edelleen kulkee virtsanjohtimia pitkin virtsarakkoon. Virtsarakosta virtsa poistuu elimistöstä virtsaputkea pitkin.
Virtsaelimiä tutkiva lääketieteen haara on nimeltään urologia.
Poskihampaat
Poskihampaat () ovat purukaluston takimmaiset hampaat. Ihmisellä poskihampaita on maitohampaistossa 8 kappaletta (neloset ja vitoset), ja pysyvässä hampaistossa 12 kappaletta (kutoset, seiskat ja kasit eli viisaudenhampaat).
Maitohammas
Maitohampaat () edeltävät pysyviä hampaita niillä eläinlajeilla, joilla on kaksi hammaskertaa.
Maitohampaita on muiden muassa ihmisellä, hevosella, lihansyöjillä, lehmällä ja sialla. Maitohampaiden määrää vaihtelee eläinlajeittain ja niitä on yleensä vähemmän kuin pysyviä hampaita. Myös maitohampaiden puhkeaminen ja korvautuminen pysyvillä hampailla on lajikohtaista: joillakin lajeilla maitohampaat ovat jo syntyessä ja joillakin ne puhkeavat vasta syntymän jälkeen.
Ihmisellä ensimmäiset maitohampaat alkavat puhjeta noin puolen vuoden iässä. Tyypillisesti vauvan alaleuan ensimmäiset etuhampaat puhkeavat 4-10 kuukauden iässä ja ensimmäiset yläleuan etuhampaat 7-12 kuukauden ja yläleuan 2. etuhampaat 7-15 kuukauden iässä. Maitohampaista viimeisenä puhkeavat toiset poskihampaat, tyypillisesti 20-34 kuukauden ikäisellä lapsella. Useimmilla lapsilla kaikki 20 maitohammasta on puhjennut ennen 3-vuotissyntymäpäivää. Maitohampaiston korvautuminen pysyvillä hampailla alkaa keskimäärin kuuden–seitsemän vuoden iässä, jolloin pysyvien hampaiden alaleuan 1. etuhammas puhkeaa.
Pysyvä hammas
Pysyvät hampaat eli ns. rautahampaat ovat toinen ihmisille muodostuva hammassarja. Ihmisillä on 28-32 pysyvää hammasta. 32 hampaan malli sisältää 8 etuhammasta, 4 kulmahammasta, 8 välihammasta sekä 12 poskihammasta (joista 4 takimmaista on viisaudenhampaita, jotka kasvavat noin 65 prosentille väestöstä).
Ensimmäinen pysyvä hammas alkaa kasvaa usein kuuden vuoden iässä. Tätä seuraa pitkä jakso, jolloin osa hampaista on maitohampaita ja osa pysyviä hampaita, kunnes viimeinen maitohammas on vaihtunut. Tällöin kulmahampaita on neljä. Myöhemmin takimmaiseksi suuhun kasvaa neljä uutta poskihammasta. Tämän jälkeen ihmiselle voi kasvaa myös viisaudenhampaat (vielä taaemmaksi).
On myös harvinaisia tapauksia, jolloin ihmisille on todettu kasvavan kolmas hammassarja pysyvien hampaiden jälkeen. Usein tämä tapahtuu vanhoille ihmisille, mutta joskus myös nuoremmille, joiden pysyviä hampaita on poistettu. Ongelma on todettu geneettiseksi.
Kieliluu
Kieliluu () on kaarenmallinen luu kaulan etuosassa kielen juuressa. Se tuntuu kyhmynä noin 2–3 senttimetriä aataminomenan yläpuolella. Kieliluu kiinnittyy kilpirustoon sidekalvon välityksellä. Kieliluuhun kiinnittyvät ylemmät ja alemmat kieliluulihakset ja monet muut kielen ja nielun lihakset.
Hengityselimistö
Hengityselimistöön () lasketaan kuuluvaksi ne elimet, jotka osallistuvat kaasujen vaihtoon ympäristön ja verenkierron välillä. Lisäksi hengityselimistö osallistuu äänenmuodostukseen, kaasumaisten kuona-aineiden poistoon ja elimistön happo-emästasapainon säätelyyn.
Nisäkkäillä hengityselimistö jaetaan ylä- ja alahengitysteihin sekä keuhkoihin. Ylähengitysteihin kuuluvat nenäontelo, nenän sivuontelot, nielu ja kurkunpää, joista hengitysilma kulkee kehon sisään ja poistuu elimistöstä. Alahengitysteihin kuuluvat henkitorvi ja keuhkoputket, joita pitkin hengitysilma kulkee nenästä tai suusta keuhkoihin ja päinvastoin. Keuhkoista hengitysilman happi siirtyy vereen ja hiilidioksidi poistuu siitä.
Linnuilla hengityselimistön osia ovat nisäkkäiden tapaan nenäontelo, nenän sivuontelot, nielu, henkitorvi, keuhkoputket ja keuhkot, mutta erikoisuutena linnun hengityselimistössä ovat ilmapussit. Lisäksi lintujen keuhkot eivät ole rakenteeltaan samanlaiset kuin nisäkkäiden keuhkot. Linnun keuhkot laajenevat vain hyvin vähän ja ilmapussien ansiosta keuhkoissa kulkee hengitysilma vain yhteen suuntaan.
Kalojen hengityselimistöön kuuluvat kidukset, joissa kaasujen vaihto tapahtuu veden ja veren välillä. Keuhkokaloilla tosin löytyy keuhkot.
Monilla hyönteisillä on vain yksinkertainen ilmaputkisto.
Living After Midnight
Living After Midnight on brittiläisen heavy metal -legendan, Judas Priestin, tunnetuimpia kappaleita. Se on yhtyeen "British Steel" -albumilta. Kappale on pirteytensä ja junttaavan voimansa ansiosta mukana mm. monissa urheilutapahtumissa. Kun se julkaistiin singlenä, siitä tuli Yhdysvalloissa radiohitti, ja nosti Priestin suosiota.
Sorbitoli
Sorbitoli (D-glusitoli, D-sorbitoli) on sokerialkoholi, jota käytetään makeutusaineena mm. purukumeissa, pastilleissa ja lääkkeissä. Sitä valmistetaan glukoosista. Valmistusprosessissa glukoosi hydrataan, jolloin molekyylin aldehydiryhmä vaihtuu hydroksyyliryhmäksi.
Sorbitolia esiintyy myös luonnossa luumarjoissa. Sorbitoli ei imeydy täysin ruoansulatuskanavassa, joten se voi aiheuttaa suuremmissa määrin nautittuna laksatiivisia oireita.
Sorbitolia käytetään kosmetiikassa kosteuttajana ja sakeuttajana voiteissa. Sitä voidaan käyttää kosteuden sitojana myös tupakkatuotteissa. Esimerkiksi yskänlääkkeiden väärinkäyttöä ehkäistään lisäämällä niihin sorbitolia sen epämiellyttävien vaikutusten vuoksi. Päihdekäyttöannoksina esimerkiksi dekstrometorfaania tai kodeiinia sisältävien yskänlääkkeiden sisältämä sorbitoli aiheuttaa yleensä voimakkaita laksatiivisia vaikutuksia.
Sorbitolin E-koodi on E420.
Tornikanuuna
Tornikanuuna on maalle, torniin sijoitettu tykki. Tornikanuunan pääasiallinen käyttötarkoitus on rannikkopuolustus ja ne on usein sijoitettu kallioon louhittuihin linnakkeisiin. Tornikanuunoina on käytetty mm. panssarivaunujen ja laivojen käytöstä poistettuja tykkitorneja.
Suomessa rannikkotykistön linnakkeilla on käytössä 130 53 TK-tornikanuunoita.
Kari Somerjoki
Kari Gunnar Somerjoki (28. helmikuuta 1946 – 19. kesäkuuta 1989) oli suomalainen musiikkitoimittaja ja laulaja Rauli Badding Somerjoen veli. Hänen tyttärensä on muusikko Katri Somerjoki. Nuorena Kari Somerjoki oli mukana Somerolla toimineessa The Five Yes -yhtyeessä, joka nykyään muistetaan Rauli Somerjoen ensimmäisenä yhtyeenä.
Kari Somerjoki kuoli 1989 ravintolan järjestysmiehen tönäistyä häntä niin, että hän kaatui ja löi päänsä. Veljekset on haudattu Someron hautausmaalle.
Laulaja Katri Somerjoki on hänen tyttärensä.
Isidor Straus
Isidor Straus (tai Isadore Strauss, 6. helmikuuta 1845 – 15. huhtikuuta 1912) oli saksanjuutalainen yhdysvaltalainen liikemies ja poliitikko.
Straus syntyi Otterbergissä, Saksassa, ja hänen perheensä muutti Yhdysvaltoihin vuonna 1854 ja asettui Talbottin kaupunkiin Georgian osavaltioon. Sisällissodan jälkeen perhe muutti New Yorkiin, missä Straus yhdessä veljensä Nathanin kanssa myi perheen yrityksen tekemiä savi- ja lasitavaroita Macyn tavaratalossa. Vuonna 1896 veljekset saivat tavaratalon täyteen omistukseensa.
Vuosina 1894-95 Straus toimi New Yorkin edustajana Yhdysvaltain kongressissa, kun hänet valittiin kesken virkakauden eronneen Ashbel P. Fitchin tilalle. Puoluekannaltaan Straus oli demokraatti. Hän ei hakenut jatkokaudelle kongressiin.
Isidor Straus meni naimisiin neljä vuotta nuoremman Rosalie Ida Blunin kanssa vuonna 1871, ja he saivat seitsemän lasta, joista yksi kuoli lapsena.
Strausit matkustivat RMS "Titanicilla", ja kun laiva törmäsi jäävuoreen, kieltäytyi Ida hänelle tarjotusta paikasta pelastusveneessä. Strauseille tarjottiin myös paikkaa toisesta pelastusveneestä, mutta Isidor kieltäytyi ja luovutti paikkansa Idan palvelustytölle Ellen Birdille. Strausit eivät pelastuneet onnettomuudesta, ja ainoastaan Isidorin ruumis löydettiin. Hänet haudattiin Beth-Elin hautausmaalle Brooklyniin.
Lembit
Lembit oli Viron merivoimien Kalev-luokan sukellusvene. Se on museoituna Tallinnassa Viron merimuseossa.
Vuoden 1933 lopussa Viron parlamentti päätti nykyaikaistaa laivastoa, ja seuraavana vuonna tilattiin brittiläiseltä Vickers-Armstrongilta kaksi sukellusvenettä. Kahden sukellusveneen hankkiminen liittyi Suomen ja Viron salaiseen sotilasyhteistyöhön, Suomenlahden tykistösulkuun, jossa ensiksi rannikkotykistöjen toimintaa yhtenäistettiin mahdollisuudelle yhteiseen tulenjohtoon kummaltakin puolelta Suomenlahtea ja sitten yhdenmukaistamalla vedenalaista toimintaa. Virolaiset sukellusveneet osallistuivat ainakin kerran elokuussa 1939 yhteisharjoitukseen suomalaisten sukellusveneiden kanssa.
"Lembit" laskettiin vesille vuonna 1936 ja se toimitettiin sisaraluksensa kanssa Tallinnaan vuonna 1937. Virolaiset sukellusveneet osallistuivat ainakin kerran elokuussa 1939 yhteisharjoitukseen suomalaisten sukellusveneiden kanssa. Viron muututtua Viron sosialistiseksi neuvostotasavallaksi alus siirtyi alkusyksyllä 1940 Neuvostoliiton laivastolle.
Se palveli toisen maailmansodan loppuun saakka osana Itämeren laivastoa,jossa se pysyi vuoteen 1956. Sen jälkeen "Lembit" oli Gorkissa koulutus- ja kokeilukäytössä. Vuonna 1979 alus tuotiin Tallinnaan museoitavaksi, ja vuonna 1985 se avattiin yleisölle Piritan satamassa Tallinnassa. Vuonna 2001 alusta remontoitiin. Samana vuonna myrsky rikkoi laiturin, ja "Lembit" jouduttiin siirtämään toiseen satamaan. Lopulta eri vaiheiden jälkeen vuonna 2004 se siirrettiin Lentosatamaan, jossa se oli avoinna yleisölle. Huomattavin ero suomalaiseen museosukellusvene Vesikkoon nähden on se, että "Lembit" kellui vedessä eikä sen kylkeen ole tehty kulkuovia, vaan alukseen sisälle kuljettiin keulakannella olevan torpedojen lastausluukun kautta.
Nykyään "Lembit" on toukokuussa 2012 avatun Tallinnan merimuseon päänähtävyys. Museointiin liittyvien selosteiden ohella suurin muutos aluksessa on se, että vain oikeanpuoleinen koneisto – päädiesel generaattoreineen ja sähkömoottori – ovat paikallaan, vasemmanpuoleinen on ennen museolaivaksi luovuttamista otettu Leningradiin teknisen oppilaitoksen opetuskäyttöön. Poistettu konetila on levytetty umpinaiseksi. Samoin yksi torpedoista on yleiseen museointitapaan leikattu kyljestä auki. Lembit on Viron ja koko Baltian ainoa säilynyt ennen toista maailmansotaa rakennettu sota-alus.
Huissi
Huissi eli Huissinkylä on 600 asukkaan kylä Ilmajoen kunnassa Etelä-Pohjanmaalla, lähellä Laihian kuntarajaa. Etelään lähtiessä vastaan tulee ensimmäisenä Koskenkorvan kylä.
Huissin läpi kulkee Helsingistä Vaasaan johtava valaistu valtatie 3. Kylässä tuotetaan runsaasti viljaa ja lihaa.
Huissilla toimii ainakin toistaiseksi yksi kyläkoulu (Ilomäki). Marjonharjun koulun toiminta päättyi toukokuussa 2008 koulu ehdittyä toimia 57 vuotta. Marjonharjun koulun oppilaat siirtyivät Västilän kouluun Koskenkorvalle. Marjoharjun koulun tontti on myyty ja sille on rakennettu vuokrattavia asuntoja.
Huissinkylään kuuluu myös pienempiä alueita, esimerkiksi Mäkikylä, Peräkylä ja Virtasenmäki.
Huissilta löytyy vanha "Jokkisrata", jossa voi ajaa enduroa, ja Havintiellä sijaitsee crossirata.Huissin esite
a ks. s. 6–7
Nd Cube
NDCUBE Co., Ltd. on japanilainen Tokiossa majaa pitävä videopelikehittäjä. Yritys perustettiin 1. maaliskuuta Nintendon ja Dentsun yhteistyön tuloksena, josta nimen alussa esiintyvä ND tuleekin. Vuonna 2010 Dentsu luopui yrityksen omistuksesta, joten NDCUBEsta tuli Nintendon tytäryhtiö.
Perustamisestaan lähtien NDCUBE on pitänyt matalaa profiilia työskennellessään lukuisten japanilaisten Nintendo GameCube- ja Game Boy Advance -pelien parissa. Yrityksen tunnetuimimat pelit ovat "Mario Party 9" ja "".
Iin Hamina
Iin Hamina sijaitsee Iin kunnan keskustaajamassa Pohjois-Pohjanmaalla, Iijoen varrella. Noin kahdensadan asukkaan alue on tunnettu erityisesti puutalomiljööstään. Vanhimmat säilyneet rakennukset ovat peräisin 1800-luvun puolivälistä. Alue on nykyisin suojelukohde.
Tilastokeskuksen mukaan Iin Hamina -nimisessä taajamassa oli vuoden 2014 lopussa 6 520 asukasta.
Iin Haminan historia ulottuu 1300-luvulle saakka, jolloin se toimi kauppapaikkana. Kylä sai nimensä ruotsin kielen sanasta "hamn", "satama". 1500-luvulla Hamina oli yksi Perämeren itärannan merkittävimmistä satamapaikoista, ja se oli yksi kuningas Kustaa Vaasan nimeämistä luvallisista kauppasatamista. Pääasiallinen kauppatavara oli lohi.
Haminan kaupankäynti siirtyi oululaisille Oulun saadessa kaupunkioikeudet vuonna 1605. 1700-luvulla Suur-Iin alue oli merkittävä tervan kauppa-alue.
Haminaan 1694 rakennettu kirkko paloi maan tasalle salamaniskusta kesällä 1942. Uusi kirkko valmistui 1950.
Lisääntymiselimistö
Lisääntymiselimistö on eliöillä sukupuolielinten muodostama elimistö, jonka tarkoitus on suvullinen lisääntyminen. Muut elimistöt, kuten umpieritysjärjestelmä, toimivat homeostaasin säilyttämiseksi ja siten eliön pitämiseksi elossa, mutta lisääntymiselimistö on välttämätön lajin jatkamista varten.
Esimerkiksi ihmisen lisääntymiselimistöllä on neljä tarkoitusta: tuottaa sukupuolisoluja, kuljettaa niitä ja pitää ne elossa, kasvattaa jälkeläinen raskauden aikana ja tuottaa hormoneita. Sukupuolirauhaset tuottavat hormoneita, jotka ovat vastuussa lisääntymiselimistön toiminnasta ja sukupuolelle ominaisten sukupuolielinten kehityksestä, sekä sukupuolisoluja eli siittiöitä ja munasoluja. Muut lisääntymiselimistön elimet ovat toissijaisia sukupuolielimiä.
Rakennelma
Rakennelma on yleensä yksinkertainen ja kevytrakenteinen rakenne. Rakennelmalle on tyypillistä vähäisyys rakennukseen verrattuna ja usein myös väliaikaisuus, mutta rakennelma saattaa olla myös hyvin suuri ja pysyvä, esimerkiksi pato tai radiomasto. Termiä rakennelma voidaan käyttää myös laajemmassa merkityksessä, jolloin se kattaa kaikki ihmisen luomat rakenteet, myös rakennukset.
Suomessa pienehkön rakennelman pystyttäminen tai sijoittaminen vaatii yleensä toimenpideluvan, suurehkon, näkyvän puolestaan rakennusluvan. Tarpeen ratkaisee kunnan rakennusvalvontaviranomainen, ja kunnan rakennusjärjestyksessä voi olla asiasta tarkempia määrityksiä. Eri maiden säädökset ja määräykset eroavat toisistaan, joten rakennuksen ja rakennelman termien käyttö ja rakentamisen vaatimukset vaihtelevat.
Rakennelmiin verrattavia pienehköjä laitoksia, joiden rakentamiseen saatetaan tarvita toimenpidelupa, ovat esimerkiksi
Tyrä
Tyrä ("hernia") on kudoksen epätavallista työntymistä elimistön kahta eri tilaa erottavan seinämän läpi. Tyriä ovat napatyrä, nivustyrä, arpityrä, palleatyrä sekä reisityrä. Tyrä voi olla kureutunut, mikä tarkoittaa, että tyrä ei mene painettaessa takaisin tyräportista. Jos tyrä on tällainen, se muuttuu kipeäksi ja kovaksi. Kureutunut tyrä on leikattava mahdollisimman nopeasti, ettei se mene kuolioon.
Tyriä on myös lapsilla.
Eri tyrätyyppejä ovat muun muassa napatyrä, arpityrä, palleatyrä, nivustyrä ja reisityrä.
Tyrän hoitona on leikkaus, jossa tyräportti suljetaan ja vahvistetaan rakenteelliset heikkoudet. Tyrän leikkauksella ei ole kiirettä, jos se ei kureudu. Muutoin se aiheuttaa kovuutta ja kipuja ja on leikattava välittömästi. Leikkaus voidaan suorittaa nukutuksessa, spinaali- tai paikallispuudutuksessa.
Tyrät kannattaa aina hoitaa rauhallisessa vaiheessa ennen kuin komplikaatioita on päässyt syntymään.
On hyvä muistaa, että tyrä ei koskaan parane itsestään ja suurin osa tyristä on syytä leikata ajoissa. Toisaalta pienet laakeat mediaaliset nivustyrät ja oireettomat napa- ja arpityrät voidaan joskus jättää leikkaamatta, jos kirurgi arvioi kureutumisriskin pienemmäksi kuin leikkausriskin.
Tyrien syntymistä ei nykytiedon valossa voi ehkäistä elintavoilla tai muillakaan keinoilla.
Helvet
Helvet ("Phalaris") on heinäkasvien heimoon kuuluva suku. Helpien lajeja esiintyy kaikilla mantereilla Etelämannerta lukuun ottamatta. Sukuun kuuluu noin kaksikymmentä lajia. Lajien lehtilapa on leveä ja litteä. Kukinto on tiheä röyhy.
Tidjikja
Tidjikja tai Tidjikdja () on keskisessä Mauritaniassa sijaitseva kaupunki. Se sijaitsee Tagantin ylätasangolla ja on Tagantin alueen, joka on nimetty ylätasangon mukaan, pääkaupunki. Tidjikja on perustettu vuonna 1680. Siellä on noin 6 000 asukasta. Kaupungissa on lentokenttä.
Itämeren arvoitus
Itämeren arvoitus ("Baltic Storm") on Reuben Lederin käsikirjoittama ja ohjaama, vuonna 2003 valmistunut elokuva. Se on osittain tositapahtumiin perustuva näytelmäelokuva autolautta Estonian uppoamisen syistä ja syyllisistä. Elokuva perustuu Jutta Raben kirjaan "Die Estonia: Tragödie eines Schiffsuntergangs".
Katla
Katla on Mýrdalsjökull-jäätikön alla sijaitseva tulivuori Islannissa. Katla on yksi Islannin aktiivisimpia tulivuoria ja on viimeisen tuhannen vuoden aikana purkautunut 20 kertaa. Viimeisin varmistettu purkaus tapahtui vuonna 1918. Yleensä vuori purkautuu 40–80 vuoden välein. Sen geoterminen aktiivisuus on noussut vuodesta 1999 lähtien ja siksi sitä tarkkaillaan jatkuvasti. Yleensä purkaukset Eyjafjallajökullin jäätiköllä ovat olleet alkuna myös Katlan purkauksille.
Katlan ovaalin muotoinen kaldera sijaitsee keskellä jäätikköä ja on läpimitaltaan noin kymmenen kilometriä. Jäätikön paksuus sen kohdalla on 200–700 metriä. Jäätikkö itse on eteläisin Islannin jäätiköistä ja peittää koko kalderan ja vuoren huippua osittain. Purkautuessaan tulivuori synnyttää massiivisen "jökulhlaupin", jäätikköjokitulvan. Vuoden 1755 purkauksen huippukohdassa Katlan aikaansaaman jäätikköjokitulvan huipun on arvioitu olleen 200 000–400 000 m³/s (vertailun vuoksi Amazonin, Mississippin, Niilin ja Jangtsen yhteenlaskettu virtaama on noin 266 000 m³/s).
Nimi "Katla" on johdettu islannin kielen sanasta "ketill" ('kattila') – viitaten tulivuoren muotoon. "Katla" on myös suosittu naisten nimi Islannissa.
Vuodesta 930 alkaen on muistiinmerkitty 16 Katlan purkausta. Viimeisin suuri purkaus oli 1918 (VEI5), vuosina 1955 ja 1999 tapahtuneet purkaukset eivät rikkoneet jääkuorta. Purkausten välinen tauko on tunnetun historian pisin sitten 1918.
Suurimmat purkaukset tapahtuivat:
Suurin osa purkauksista aikaansai jökulhlaupin. Vuoden 934 purkaus oli suurimpia laavapurkauksia 10 000 vuoteen
Läheisen Eyjafjallajökullin jäätikön alla sijaitsevan Eyjafjalla-tulivuoren aktivoiduttua maaliskuussa 2010 tutkijat ovat ilmaisseet huolensa Katlan mahdollisesta purkautumisesta. Islannin presidentti Ólafur Ragnar Grímsson sanoi BBC:n haastattelussa 20.4.2010:
9. lokakuuta 2010 tarkkailuasemissa havaittiin harmonista tärinää, jota pidettiin merkkinä tulevalle purkaukselle.
Kesäkuussa 2011 Katlassa havaittiin harmonista tärinää. Muutamien päivien kuluttua kalderassa havaittiin maanjäristys, joka osoittaa magman liikkuvan tulivuoren sisällä..
8.–9. heinäkuuta 2011 lisää harmonista tärinää. Islannin tiedotusvälineet ilmoittivat mahdollisuudesta, että jäätikönalainen purkaus on alkanut. 8. heinäkuuta 2011 jäätikkövesitulva katkaisi Hringvegurin Múlakvíslin kohdalta vieden sillan ja osan tiestä (jäätikköjoki, joka saa alkunsa Mýrdalsjökull-jäätiköltä). Tulvan syyksi epäillään pientä purkausta tai geotermistä toimintaa.
Jäätikön yli lentäneet helikopterit havaitsivat jäätikössä halkeamia, viitaten sulamiseen kalderan kaakkoisosassa.
29. elokuuta 2016 Katlassa havaittiin maanjäristyksiä, joista voimakkaimmat olivat 4,5 ja 4,6 magnitudia.
Kloridiripuli
Synnynnäinen kloridiripuli (, lyhyemmin "CCD" tai "CLD"), josta usein käytetään lyhyemmin vain nimitystä kloridiripuli, on kaikkialla maailmassa esiintyvä harvinainen geneettinen ja resessiivinen sairaus. Tavallista useammin tautia ilmenee Suomessa, erityisesti maan pohjoisosissa. Suomessa sitä sairastavia lapsia syntyy muutama vuosittain. Potilailla on kloridi-ionin imeytymishäiriö ("DRA, down regulated in adenoma"), joka estää kloridia imeytymästä ulosteesta ja sitä kautta aiheuttaa osmoottisen ripulin.
Synnynnäisen kloridiripulin ensimmäinen oire on raskaudenaikainen vesivatsaisuus. Lapsi syntyy ennenaikaisesti ja menettää ensimmäisinä elinpäivinään paljon painoaan. Vatsa pullottaa epänormaalisti, ja lapsella on vesiripulia. Ilman hoitoa useimmat sairaudesta kärsivät vastasyntyneet kuolevat muutaman kuukauden sisällä ja eloon jäävät kehittyvät ja kasvavat normaalia hitaammin. Suomessa oireet osataan yleensä tunnistaa heti synnytyssairaalassa.
Parantavaa hoitoa ei ole, mutta nykyaikaisen lääkityksen ansiosta vaivasta ei ole suurta haittaa. Kloridiripulia hoidetaan korvausliuoshoidolla, jolla korjataan nestetasapaino. Hoito on elinikäinen ja vaatii seurantaa.
Vesireitti
Vesireitti tai järvireitti, reittivesi (erisnimen osana myös pelkästään reitti) termin maantieteellisessä merkityksessä on sellainen vesistön osa, joka muodostuu lyhyiden jokien, salmien tai kapeikkojen toisiinsa yhdistämistä järvistä. Usein kaksi tai useampiakin reittejä virtaa yhteiseen keskusjärveen, jonka vedet laskevat mereen yhteistä jokea pitkin.
Reittivedet ovat olleet tärkeitä tavaran ja ihmisten kulkuteitä ennen maanteiden ja rautateiden käyttöönottoa, mikä on vaikuttanut myös asutuksen leviämissuuntiin. Nykyisinkin järvireitit tarjoavat veneilyyn ja melontaan sopivia kulkureittejä. Vesireitti (tai reitti erisnimen osana) tarkoittaakin myös laivareittiä eli vesiväylää, joka on laivoille kulkukelpoinen merimerkein viitoitettu väylä joissa, järvissä ja merissä. Laivareitti on vakituisesti laivaliikenteen käytössä. Veneilyreitti on laivareitin kaltainen, mutta tarkoitettu pienveneille. Reittivesistöt voivat toimia samalla myös laiva- tai veneilyreitteinä, mutta niitä voi olla myös reittiin kuulumattomissa vesistöissä, tai vastaavasti reittivesistössä kulkeva laivareitti voi kulultaan poiketa maantieteellisestä vesireitistä.
Päijänteen eteläosassa sijaitsevan Vääksyn nimi on suomennos ruotsin sanasta "vägsjö", joka tarkoittaa reittivettä ja vesitietä.
Monet Suomen keskiosien järvet kuuluvat järvireitteihin, ja niitä on kaikissa kolmessa Järvi-Suomen suurimmassa vesistössä eli Vuoksen, Kymijoen ja Kokemäenjoen vesistössä, muutamia Oulujoen vesistössäkin. Vesistön valuma-alueella ylempänä olevat pienvedet, kuten lammet, pienjärvet ja purot ruokkivat jokien välityksellä alapuolellaan olevaa reittijärveä. Isoa keskusjärveä nimitetään myös selkävedeksi. Biologisesti Suomen reittivedet ovat yleensä karuja, rannoilta kovapohjaisia ja niiden vesi on kirkkaampaa kuin yläpuolisissa pienvesissä. Pienvedet taas ovat usein pehmeäpohjaisia ja humuspitoisia, ja niiden vesi on humuksen takia ruskeaa. Latvavesiä on myös savialueilla, jossa ravinteikas vesi tarjoaa kasvualustan rehevälle ranta- ja vesikasvillisuudelle.
Kulmakunta (lehti)
Kulmakunta oli vuodesta 1981 säännöllisesti ilmestynyt sitoutumaton kaupunkilehti Turussa ja Kaarinassa. Lehti ilmestyi keskiviikkoisin ja se jaettiin viikoittain Itä-Turussa ja Littoisissa. Lehden levikki vaiheteli jakelualueesta riippuen 22 000–32 000 kappaleen välillä. Kulmakuntaa oli saatavilla myös useista jakelupisteistä, muun muassa Turun pääkirjastosta. Lehden viimeisin päätoimittaja oli Lauri Simola.
Lehteä julkaiseva yhtiö jätti konkurssihakemuksen syyskuussa 2015. Yhtiön mukaan lehden taloutta vaivasi mainostulojen hiipuminen. Kulmakunnan viimeinen mumero julkaistiin 23.syyskuuta 2015.
Ennen Simolaa Kulmakunnan päätoimittaja ja omistaja oli Pekka Tauriainen, joka osti lehden 1991 ja luopui lehtityöstä 2012–2013 terveysongelmien takia.
Luettelo enduron maailmanmestareista
Enduron maailmanmestaruus on ratkaistu vuodesta 1990 asti. 1994 lopetettiin sekä 80- että enint. 500-kuutioisten MM-sarjat. Samana vuonna 250 cc muutettiin 175 cc:ksi. 1996 350 cc muutettiin 400 cc:ksi. 1998 250 cc palasi mukaan luokaksi MM-sarjaan.
Game Developers Conference
Game Developers Conference (GDC) on vuosittainen videopelikehittäjien kokoontuminen. Konferenssi koostuu näyttelystä ja lukuisista oppitunneista sekä peliammattilaisten järjestämistä keskusteluista peleihin liittyvistä aiheista, kuten ohjelmoinnista, designista ja liiketoiminnasta. Tapahtumassa jaetaan vuosittain Game Developers Choice Awards -palkinnot.
Alkujaan nimellä Computer Game Developers Conference toimineen konferenssin järjesti ensi kerran 1987 Chris Crawford tapaamisina San Joséssa sijainneen asuntonsa olohuoneessa. Tilaisuuksissa paikalla olivat muun muassa pelikehittäjät Tim Brengle, Don Daglow, Brenda Laurel, Dave Menconi, Brian Moriarty ja Gordon Walton. Konferenssin kasvaessa vuosi vuodelta se siirtyi Crawfordin kotoa kokouspaikkoihin. Crawford jatkoi tapahtuman avajaispuheen pitämistä ensimmäisten vuosien ajan.
GDC järjestettiin alun perin Kalifornian San Joséssa, mutta vuonna 2005 se siirtyi Moscone Center Westiin San Franciscoon. Vuoden 2006 messut järjestettiin taas San Joséssa, mutta tapahtuma palasi San Franciscoon vuonna 2007.
GDC muutti nimensä nykyiseksi 1999. GDC on isännöinnyt useita tapahtumia, kuten Spotlight Awardsia vuodesta 1997 vuoteen 1999, Independent Games Festivalia vuodesta 1999 ja Game Developers Choice Awardsia vuodesta 2001 lähtien. GDC:ssä järjestetään myös vuosittainen International Game Developers Associationin tapaaminen. Nykyisin GDC:ssä järjestetään myös ”Serious Games Summit”, joka järjestettiin ensimmäisen kerran vuonna 2004. Se keskittyy pelien kehittämisen käytännöllisiin tarkoituksiin, kuten koulutukseen, yrityskoulutukseen, terveydenhoitoalaan ja armeijan tarpeisiin.
Ystäviä ja vihollisia
Ystäviä ja vihollisia on Jussi Talven kirjoittama sotakirja, joka ilmestyi vuonna 1954. Sen aiheena on suomalaisten ja saksalaisten aseveljeys ja ystävyys Syvärillä jatkosodan alkamisen jälkeen. Kirjan kustansi Otava. Teoksen loppuhuipennus tapahtuu Lapin sodassa, jossa aseveljeys saa päätöksensä. Sen päähenkilöitä ovat tykistön luutnantti Honka ja saksalaiset kapteeni Breise ja majuri Welke.
Puolitoista kuukautta "Ystävien ja vihollisten" julkaisemisen jälkeen ilmestyi huomattavasti suuremman suosion saavuttanut Väinö Linnan "Tuntematon sotilas" (WSOY). "Ystäviä ja vihollisia" sai Helsingin Sanomissa 23. lokakuuta 1954 Toini Havulta ylistävät arvostelut. Hän kutsui teosta muun muassa ”monumentaaliseksi, suurimittaiseksi sotaromaaniksi, jota meillä ei aikoihin hevillä ylitettäne”. Kun Havu arvosteli "Tuntemattoman sotilaan" 19. joulukuuta 1954, hän moitti sitä ja esitti useita kommentteja, joissa Linnan teosta verrattiin Talven romaaniin. Kritiikki käynnisti kuukausia kestäneen sotakuvauksia koskeneen keskustelun, jolle on myöhemmin annettu nimitys ”Suomen kirjallisuuden jatkosota”.
Kirjasta otettiin uusi painos 2006.
Silmäskinkki
Silmäskinkki ("Chalcides ocellatus") on 25–30 senttimetrin mittainen skinkkien heimoon kuuluva liskolaji, jota esiintyy Kreikassa, Italian eteläosissa, Maltalla, Pohjois-Afrikassa ja Lähi-idässä. Sitä on vaikeaa erottaa muista "Chalcides"-suvun lajeista. Sen ruumis on pitkä ja lieriömäinen, mikä helpottaa hiekkaan kaivautumista. Lyhyissä jaloissa on viisi varvasta. Ruskeaa keskivartaloa peittävät pehmeät ja kiiltävät suomut. Silmäskinkki ui hiekassa liikkumalla aaltomaisesti. Muut samalla metodilla etenevät lajit ovat käärmemäisempiä ja omaavat vain kolmivarpaiset jalat tai ovat kokonaan raajattomia. Silmäskinkillä on silmäluomet, mikä on kaivautujaliskolle epätyypillistä. Laji synnyttää 3-10 poikasta.
Pierluigi Collina
Pierluigi Collina (s. 13. helmikuuta 1960 Bologna, Italia) on italialainen jalkapalloerotuomari. Hän on tuominnut lukuisia merkittäviä kansainvälisen tason otteluita ja toiminut erotuomarina useissa suurissa turnauksissa. Collina on myös esiintynyt monissa mainoksissa. Hän siirtyi eläkkeelle erotuomarin tehtävistä 2000-luvun alussa ikärajan ylittymisen takia. Häntä on useasti pidetty maailman parhaana jalkapallotuomarina.
Italialainen Gazzetta dello Sport -lehti esitti toukokuussa 2006 väitteen, jonka mukaan Collina olisi liittynyt Italian jalkapallon lahjuskohuun. Lehden mukaan AC Milanin johto oli esittänyt Collinalle toiveen, että hän pyrkisi ehkäisemään Juventuksen puheenjohtaja Luciano Moggin yritykset saada otteluihin Juventuksen kannalta sopivat tuomarit.
Hänet valittiin Pro Evolution Soccer 3 -pelin kanteen (ja myöhemmin Pro Evolution Soccer 4 -pelin kanteen yhdessä Francesco Tottin ja Thierry Henryn kanssa). Tämä on poikkeuksellista, sillä hän oli tuomari eikä pelaaja. Lisäksi hän on esiintynyt FIFA 2005 -pelissä. Hän on ollut myös lukuisissa mainoksissa, joista onkin ollut ristiriitaa hänen puolueettomuutensa kannalta, mutta hän on aina tehnyt ratkaisunsa puolueettomuutensa puolesta.
Haudatkaa sydämeni Wounded Kneehen
Haudatkaa sydämeni Wounded Kneehen () on Dee Brownin kirjoittama historiateos, joka kertoo Amerikan valloituksesta intiaanien näkökulmasta. Englanninkielinen alkuteos julkaistiin vuonna 1970 ja suomennos 1973. Dee Brown on koonnut kirjan materiaalin lukuisista julkaisukokoelmista ja arkistoista. Kirjassa kerrotaan, kuinka Euroopasta tulleet uudisasukkaat valtaavat metsästysmaat ja tuhoavat alkuperäisasukkaat heimo kerrallaan. Kirja päättyy Wounded Kneen verilöylyyn vuonna 1890.
Kirjaan perustuvan samannimisen elokuvan on vuonna 2007 ohjannut Yves Simoneau ja käsikirjoittanut Daniel Giat.
From the Muddy Banks of the Wishkah
From the Muddy Banks of the Wishkah oli toinen Nirvanan laulaja-kitaristi Kurt Cobainin kuoleman jälkeen julkaistu livelevy, joka julkaistiin vuonna 1996. Albumi sisältää Nirvanan tunnetuimmat live-taltioinnit vuosilta 1989–1994.
Albumin kokosi yhtyeen basisti Krist Novoselic, joka myös kirjoitti tekstit albumin kansilehtiin. Novoselic ja rumpali Dave Grohl aikoivat alun perin julkaista vuonna 1994 tuplalivealbumin, jossa olisi ollut mukana myös "MTV Unplugged in New York" -levyn materiaali. Cobainin kuoleman jälkeen he eivät kuitenkaan saaneet levyä valmiiksi aiotussa aikataulussa. Heti julkistamisensa jälkeen 1996 levy kohosi ensimmäiselle sijalle Billboard 200 -listalla. Live-levyltä on julkaistu yksi single joka on "Aneurysm".
Kappaleiden "Breed" ja "Polly" tallenteet vuodelta 1989 olivat niiden varhaisia versioita, ne julkaistiin studioversiona vasta yhtyeen läpimurtoalbumilla "Nevermind". Albumin Reading Festivalin 30. elokuuta 1992 esiintymisen kappale "tourette’s" oli sen ensiesitys, studioversiona se julkaistiin vasta albumilla "In Utero" syyskuussa 1993.
Kappaleet "Drain You", "Smells Like Teen Spirit" ja "Aneurysm" oli äänitetty 28. joulukuuta 1991 Kaliforniassa. "Been a Son", "Lithium", "School" ja "Blew" on tallenteita jotka on äänitetty 25. marraskuuta 1991.Albumilta ei julkaistu yhtään kaupallista singleä mutta siltä julkaistiin muutama promosingle jotka ovat Aneurysm (US, UK ja Australia), "Drain You" (US), Lithium (Alankomaat), Heart-Shaped Box (Australia) ja Polly (australia).
John Woo
John Woo (, s. 1. toukokuuta 1946 Guangzhou, Kiina) on kiinalainen elokuvaohjaaja ja -tuottaja, joka tunnetaan vauhdikkaista ja väkivaltaisista toimintaelokuvistaan.
John Woo syntyi Guangzhoussa, Kiinassa. Hänen vanhempansa olivat hartaita luterilaisia. Perhe muutti Hongkongiin Woon ollessa viisivuotias, ja he joutuivat elämään kurjuudessa kaupungin slummeissa. Perhe oli hyvin köyhä, sillä isä kärsi jatkuvasti tuberkuloosista eikä kyennyt työskentelemään.
Vuonna 1953 perhe menetti kotinsa tulipalon takia, mutta he kykenivät ostamaan uuden talon paikallisen kristillisen seurakunnan lahjoitusten ansiosta. Näihin aikoihin rikollisuus alkoi levitä Hongkongissa, ja monista slummien nuorista tuli väkivaltaisten katujengien jäseniä. Woo on kertonut joutuneensa lapsuudessa todistamaan, kuinka rikolliset kylmäverisesti tappoivat erään miehen hänen silmiensä edessä.
Woo innostui jo lapsena elokuvateattereissa käymisestä. Erityisesti hän piti musikaalielokuvista. Hän on sanonut lapsena näkemänsä "Ihmemaa Oz" -elokuvan olevan yhä hänen suosikkielokuvansa.
Vuonna 1969 23-vuotias Woo sai Cathay Studiosilta käsikirjoittajan työpaikan. Vuonna 1971 hän siirtyi Shaw Brothers Studiosin palvelukseen, jossa häntä opetti maineikas elokuvaohjaaja Chang Cheh. Woon ensiohjaus oli toimintaelokuva "The Young Dragons" vuodelta 1974. Elokuvan kanssa työskenteli muiden muassa nouseva elokuvatähti Jackie Chan. Vuonna 1977 ilmestyi Woon ohjaama komediaelokuva "Money Crazy", joka osoittautui Kiinassa valtaisaksi menestykseksi.
1980-luvun puolivälissä Woon ura elokuvaohjaajana näytti olevan ohi, sillä hänen elokuvansa eivät enää menestyneet. Woo vetäytyi asumaan Taiwanin, kunnes Tsui Hark pyysi Woota ohjaamaan toimintaelokuvan "A Better Tomorrow". Elokuva menestyi hyvin, joten Woo päätti jatkavansa ohjaajan uraansa. Hän alkoi tehdä väkivaltaisia toimintaelokuvia, jotka sittemmin inspiroivat esimerkiksi Quentin Tarantinoa ja Wachowskeja. Näistä elokuvista tunnetuin oli vuoden 1989 suosittu toimintaelokuva "The Killer", joka toi Woolle kansainvälistä mainetta.
1990-luvun alussa Woo onnistui elokuvillaan herättämään länsimaalaisen elokuvateollisuuden huomion, ja vuonna 1993 hän ohjasi ensimmäisen Hollywood-elokuvansa "Hard Targetin". Elokuva ei menestynyt kovin hyvin, sillä kyseessä oli yhdysvaltalaiseen makuun tehty toimintaelokuva. Woo on itse sanonut, että hyvissä toimintaelokuvissa on hänen mielestään oltava romantiikkaa, jota "Hard Targetissa" oli kuulemma liikaakin. Väkivaltaisuutensa vuoksi Woon varhaisia Hollywood-elokuvia jouduttiin sensuroimaan, että niitä olisi voitu esittää Yhdysvalloissa. Hän työskenteli useiden kuuluisien Hollywood-tähtien kanssa, mukaan lukien Nicolas Cage ja John Travolta elokuvassaan "Face/Off – kahdet kasvot".
2000-luvun alussa Woo teki kolme suuren budjetin elokuvaa: "Vaarallinen tehtävä II", "Windtalkers" ja "Paycheck". "Vaarallinen tehtävä II" osoittautui valtaisaksi menestykseksi, mutta kaksi seuraavaa menestyivät huonosti.
John Woo on ollut naimisissa Annie Woo Ngau Chun-lungin kanssa vuodesta 1976 lähtien. Heillä on kolme lasta.
Bill Bryson
William "Bill" McGuire Bryson (s. 8. joulukuuta 1951 Des Moines, Iowa) on yhdysvaltalainen kirjailija. Hän on kirjoittanut kirjoja englannin kielestä, tieteellisistä aiheista sekä matkailusta. Brysonin tunnetuin kirja lienee palkittu "Lyhyt historia lähes kaikesta", yleistajuinen tiedekirja vuodelta 2003.
Bryson syntyi Des Moinesissa, Iowan osavaltiossa. Hän opiskeli Drake Universityssä, kunnes lähti vuonna 1972 matkailemaan Eurooppaan.
1970-luvun puolivälissä Bryson työskenteli Yhdistyneessä kuningaskunnassa psykiatrisessa sairaalassa, jossa tapasi ensi kertaa vaimonsa Cynthian. He muuttivat Yhdysvaltoihin, jossa Bill päätti opintonsa, ja palasivat Englantiin 1977. Siellä he asuivat pohjoisessa Yorkshiressa. Bill Bryson toimi lähinnä toimittajana mm. "The Times" - ja "The Independent" -lehdille. Toimittajantyönsä hän lopetti kolme vuotta kolmannen lapsensa syntymän jälkeen, vuonna 1987.
Bryson palasi Yhdysvaltoihin 1995 ja asui Hanoverissa New Hampshiressa joitain vuosia. Vuonna 2003 hän palasi jälleen perheineen Englantiin. Nyt perhe asuu Wymondhamin lähellä Norfolkissa.
Vuonna 2003 kirjan ja ruusun päivän yhteydessä britit valitsivat teoksen "Muistiinmerkintöjä pieneltä saarelta" kirjaksi, joka parhaiten tiivistää brittiläisen identiteetin ja kansakunnan tilan. Vuonna 2004 hän voitti Aventis-säätiön palkinnon parhaasta yleistiedekirjasta teoksellaan "Lyhyt historia lähes kaikesta".
Bryson on ollut Durhamin yliopiston kansleri vuodesta 2005 lähtien. Hänellä on kunniatutkintoja useista yliopistoista. Vuonna 2006 Brysonille myönnettiin Brittiläisen imperiumin upseerin arvonimi (OBE).
Luettelo terroristijärjestöistä
"Lyhenteet: N/S (nationalistinen/separatistinen), U (uskonnollinen), K/S (kommunistinen/sosialistinen, A (anarkistinen), G (globalisaationvastainen), V (vasemmistolainen), O (oikeistolainen), R (rasistinen)"
Gynekomastia
Gynekomastia ( 'nainen' + μαστός 'naisen rinta') on tila, jossa miehen rinnat ovat kasvaneet normaalia suuremmiksi. Gynekomastiaa voi esiintyä vastasyntyneillä ja murrosikäisillä pojilla. Jos tila ei johdu ylipainoisuudesta, se häviää yleensä parissa vuodessa.
Gynekomastiaa voi esiintyä myös vanhoilla miehillä. Kaikissa tapauksissa on usein kysymys sukupuolihormonitasapainon heittelystä. Joskus gynekomastia johtuu Klinefelterin syndroomasta.
Rinnat voivat olla suurentuneet myös rasvakudosylimäärän vuoksi, jolloin hormonitoiminnalla ei ole samaa merkitystä. Jos gynekomastia on rasvakudoksen ylimäärää, se saattaa kadota myös laihduttamalla. Jos rasvakudosta on paljon, rinnat saatetaan leikata.
Myös hormonien tai alkoholin käyttö saattaa aiheuttaa gynekomastiaa.
Noin 4–10 % gynekomastiatapauksista johtuu lääkkeistä. Spironolaktoni aiheuttaa erittäin tavallisesti gynekomastiaa, jopa 17 %:lle käyttäjistä. Sekä digoksiinin että furosemidin tiedetään aiheuttavan gynekomastiaa. Myös eräät psyykenlääkkeet, 
neuroleptit, esim. perfenatsiini, voivat pitkäaikaisesti käytettynä aiheuttaa sivuvaikutuksena rintojen kasvua miespotilaille.
Gynekomastia voidaan parantaa leikkauksella.
Antimonipentafluoridi
Antimonipentafluoridi (SbF) on antimonista ja fluorista koostuva yhdiste, joka on normaaliolosuhteissa väritöntä nestettä. Se on erittäin syövyttävää ja myrkyllistä, ja reagoi kiivaasti veden kanssa muodostaen fluorivetyhappoa. Kun antimonipentafluoridia kuumennetaan, se hajoaa synnyttäen syövyttäviä höyryjä. Se voi aiheuttaa syöpymiä silmiin, iholle tai keuhkoihin.
Antimonipentafluoridi on Lewis-happo, ja fluorivetyhappoon sekoittamalla siitä voidaan valmistaa fluoriantimonihappoa, joka on vahvin tunnettu superhappo.
Antimonipentafluoridista käytetään myös nimeä "antimoni(V)fluoridi".
Adalbert Krueger
Karl Nikolaus Adalbert Krueger (3. joulukuuta 1832 Marienburg, Saksa – 21. huhtikuuta 1896 Kiel, Saksa) oli saksalainen tähtitieteilijä, joka oli 1862–1876 tähtitieteen professorina Helsingin yliopistossa.
Kruegeristä tuli Friedrich W. A. Argelanderin apulainen Bonnin yliopiston observatorioon 1853. Adalbert Krueger väitteli tohtoriksi Bonnissa vuonna 1854 aiheesta "De ascensionibus rectis a Flamsteedio quadrantis muralis ope observatis". Siellä hän havaitsi lähes puolet Bonner Durchmusterungin kaikkiaan 324 198 tähdestä. Ennen Suomeen tuloaan Krueger meni naimisiin Argelanderin Suomessa syntyneen tyttären Marian kanssa. Krueger oli oppinut Argelanderin perheessä puhumaan ruotsia.
Krueger otti osaa Astronomische Gesellschaftin tähtiluettelotyöhön. Kansainvälisenä yhteistyönä oli tarkoitus havaita tarkasti Bonner Durchmusterungin tähdet. Helsingissä Krueger havaitsi deklinaatiovälin +55 ... +65 astetta, noin 15 000 tähteä.
Krueger jatkoi 1876–1880 työtä Gothassa Sternwarte Gothassa. Vuosina 1880–1896 Krueger oli Kielin observatorion johtaja, ja hänestä tuli Astronomische Nachrichtenin päätoimittaja.
Bassoradio
Bassoradio (aiemmin "Basso Radio") on Basso Median omistama yli sadan DJ-tekijän yhteisöllinen rytmimusiikkia esittävä radiokanava. Suurten mediayhtiöiden kanavien rinnalla se on Suomessa ainoa itsenäinen puolivaltakunnallinen mainosradio.
Sen perustivat hiphop-kanavana internetiin vuonna 2004 oppilastyönä kolme klubi-dj:tä, Ville Tikkanen, Robin Grotenfelt ja Tuomas Rauhala.
Bassoradio toimi vuosina 2004–2006 internetin lisäksi myös toisinaan väliaikaisilla luvilla FM-taajuuksilla Helsingissä. Vuonna 2007 se sai pysyvän toimiluvan ja siirtyi vakituiselle FM-taajuudelle 102,4 MHz. Se on kuulunut vuodesta 2007 myös Welhon taajuudella 105,4 MHz. Bassoradiolle myönnettiin vuoden 2012 alusta toimiluvat pääkaupunkiseudun lisäksi myös Turkuun, Tampereelle, Ouluun ja Jyväskylään.
Bassoradiolla on arkisin kolme primetime-ohjelmaa sekä arki-iltaisin ja viikonloppuisin yli 50 DJ-ohjelmaa, joita tekevät yli 120 kotimaista DJ:tä ja juontajaa.
Basso otti käyttöön vuonna 2010 ensimmäisenä suomalaisena radiokanavana myös ns. pop-up-radiokonseptin, joka tarjoaa mainostajille mahdollisuuden rakentaa kokonaan oma määräaikainen radiokanava tai radio-ohjelma. Yksi esimerkki tästä on Nissanille rakennettu kolmen kuukauden määräaikainen Juke FM-radiokanava.
Bassoradio on RadioMedian jäsen.
Heimo Lepistö
Heimo Arvo Lepistö (10. tammikuuta 1908 Viipuri – 12. syyskuuta 1975 Helsinki) oli suomalainen näyttelijä ja ohjaaja.
Heimo Lepistö aloitti uransa 1920-luvun lopulla orkesterimuusikkona Viipurissa. Ensimmäisen näyttelijäkiinnityksen hän sai 1936 Vaasan Näyttämölle, ja hän vieraili 1946 Suomen Kansallisteatterissa. Vaasasta hän siirtyi 1949 Suomen Työväenteatteriin. Kesällä 1957 vuorossa kiinnitys Turun Kesäteatteriin ja samaisen vuoden syksystä alkaen kahden vuoden kiinnitys Helsingin Kansanteatteri-Työväenteatteriin. Vuonna 1959 Lepistö jäi pariksi vuodeksi freelanceriksi, mutta siirtyi 1961 Mainos-TV:n palvelukseen, jossa työskenteli vuoteen 1967 saakka, jolloin hän jäi eläkkeelle. Hänet palkittiin vuonna 1958 Pro Finlandia -mitalilla.
Merkittävimpiä rooleja Lepistöllä oli näytelmissä "Sana", "Ryysyrannan Jooseppi", "Nummisuutarit", "Miehen kylkiluu" ja "Hiiriä ja ihmisiä", ohjaustöitä muun muassa "Ruma Elsa", "Kalle Aaltosen morsian", "Tuhkimo", "Vihaan sinua rakas" ja "Kevättuuli" ja vuosina 1961–1969 televisiosarjassa "Me Tammelat".
Lepistö näytteli kaikkiaan 65 elokuvassa, joista valtaosa pieniä rooleja, mutta myös joitakin pääosia, kuten elokuvissa "Kihlaus", "Riihalan valtias", "Virtaset ja Lahtiset" sekä Roland af Hällströmin ohjaama "Ryysyrannan Jooseppi", josta Lepistö sai pääosa-Jussin 1955.
Lemmenlaakson lehto
Lemmenlaakson lehto on Järvenpään kaupungissa Keravanjoen varrella sijaitseva luonnonsuojelualue. Se on perustettu 10. huhtikuuta 1991 ja kuuluu Natura 2000 -ohjelmaan.
Lehto sijaitsee Vanhan Lahdentien ja Sipoontien risteyksen lähellä. Siellä Keravanjoki on uurtanut syvän kanjonin harjumaisemaan. Alueella on puolukka-, mustikka- ja oravanmarjatyypin metsää sekä reheviä rantalehtoja. 
Alueella kukkii mm. harvinainen keltavuokko, Järvenpään nimikkokasvi. Alueella on havaittu erittäin uhanalaisia hyönteislajeja.
Alueella retkeiltäessä 1.4.–15.7. välisenä aikana ydinalueella ei merkityiltä poluilta saa poiketa. Alueella on nuotiopaikka, jossa voi polttaa itse mukana tuotuja puita.
Pommisuoja
Pommisuoja tarkoittaa erilaisilta uhilta, kuten lentopommituksilta suojautumiseen käytettävää tilaa. Nimi on käytössä puhekielessä, jolloin useimmiten tarkoitetaankin virallisesti "väestönsuojaksi" rakennettuja tiloja, koska niillä varaudutaan nykyään muihinkin uhkakuviin kuin lentopommituksiin. Pommisuojia ryhdyttiin rakentamaan esimerkiksi helsinkiläisten kerrostalojen kellaritiloihin 1930-luvun lopussa juuri ennen talvisotaa. Käytännössä ne olivat usein vain parruilla vahvistettuja kellareita eivätkä monetkaan olisi kestäneet täysosumaa. Monesti niiden antama suoja saattoi olla kyseenalainen, sillä esimerkiksi liittoutuneiden toisen maailmansodan aikana Saksaan suorittamissa lentopommituksissa pommisuojista tuli varsinaisia kuolemanloukkuja. Dresdenin ja Hampurin pommituksissa ihmiset yksinkertaisesti tukehtuivat pommisuojiin palopommien aiheuttaman tulimyrskyn kulutettua kaiken hapen. Nykyisentyyppisiä suojausjärjestelmiä esimerkiksi radioaktiivista laskeumaa vastaan ei ollut. Vuodesta 1958 lähtien ryhdyttiin Suomessa rakentamaan varsinaisia väestönsuojia.
Gibson SG
Gibson SG (lyhenne sanasta "solid guitar") on Gibsonin vuodesta 1961 eteenpäin valmistama sähkökitara. SG kehiteltiin alun perin Gibson Les Pauliksi, mutta Les Paul itse ei pitänyt ajatuksesta, että mallisto kantaisi hänen nimeään, sillä Les Paul ajatteli, että joku saattaisi loukata itsensä SG:n terävään soololoveen. Syynä uuden mallin kehittämiseen oli alkuperäisen LP - kitaran heikko menestys, jolloin päätettiin yrittää radikaalimpaa muotoilua.
Tuloksena oli runko, jossa oli yläpuolinen leikkaus soololoven lisäksi. Tätä muotoilua edustaa esim. 1959 Les Paul Junior -malli. Kitara muotoiltiin uudelleen nykyiseksi ja eriytettiin selvästi aikaisemmista kitaroista.
SG-kitaran tunnistaa helposti kahdesta "sarvesta", jotka ovat molemmin puolin kaulaa. Mikrofoneina käytetään pääasiassa kaksikelaisia humbucker-mikrofoneja. Gibson valmistaa SG:tä omalla merkillään Nashvillessä, Tennesseessä, ja Epiphone-merkillä Kaukoidässä.
Nykyisin SG on muodostunut instrumentin mallina ja suunnittelun tyylinä käsitteeksi ja myös muut valmistajat esim. Tokai, Vintage, Grass Roots (ESP). tekevät mallia mukailevia kitaroita.
SG:n kaula ja runko ovat mahonkia ja otelauta ruusupuuta. Otelautamerkinnät ovat joko puolisuunnikkaan tai pisteen muotoiset. Kaulan ja rungon liitos on 19. nauhan kohdalla.
Ensimmäinen SG-mallinen kitara ilmestyi vuonna 1958, jolloin se oli vielä Les Paul -niminen. SG sai tunnetun "pirunsarvi"-muotonsa vasta vuonna 1960. Les Paul -nimen käyttö mallille lopetettiin vuonna 1963. Nimeksi eri versioille tulivat Standard, Custom, Junior ja Special.
SG:n runko on kevyt suhteessa kaulaan, minkä vuoksi seisaallaan soitettaessa kitara lepää kaulan puoleisen käden päällä ja kitaran kaula "tippuu" alas, ellei siitä pidetä jatkuvasti kiinni.(*)=Valmistus lopetettu
SG-kitara tuli kuuluisaksi 1970-luvulla eritoten AC/DC-yhtyeen kitaristin Angus Youngin, Black Sabbathin Tony Iommin ja Frank Zappan soittimena. Myös The Whon Pete Townshend, Judas Priestin Glenn Tipton, Jimi Hendrix, Iron Maidenin Adrian Smith, Lynyrd Skynyrdin Gary Rossington, The Doorsin Robby Krieger, The Rolling Stonesin Mick Jagger, Neo Geon Jesse Suave, System of a Downin Daron Malakian, Led Zeppelinin kitaristi Jimmy Page teki tunnetuksi Gibson EDS 1275 -mallin, joka on rakenteeltaan kaksikaulainen SG. Stabbing Westwardin kitaristi Derek Hawkins on myös tunnettu SG:n soittaja.
Tunnettuja suomalaisia SG-soittajia ovat muun muassa HIM:in Mikko "Linde" Lindström, Disco Ensemblen Jussi Ylikoski (Tokai SG), Hurriganesin Ile Kallio, Happoradion laulaja-kitaristi Aki Tykki, Haloo Helsinki!-yhtyeen kitaristi Leo, Monsteriserin Miitri Aaltonen ja Lapkon laulaja-kitaristi Ville Malja. Tamperelaisen Kaseva-yhtyeen kitaristi Tapio Rauma käytti kitarasoolojen osuudessa Gibson SG:ta, suositussa balladissa "Tyhjää". Tämä näkyy YouTuben videoleikkeessä olevassa live-esityksestä.
Eräitä Gibson SG:n käyttäjiä :Guitar Hero -videopelin kitaraohjaimen ulkomuoto perustuu Gibson SG:n ja Les Paulin ulkomuotoon.
Kainalo
Useissa kulttuureissa naisilla on tapana ajaa kainalokarvat, kun taas miehillä on tapana pitää ne. Kainaloissa on runsaasti hikirauhasia, mistä syystä deodoranttia laitetaan pääosin kainaloihin. Kainalot ovat monilla ihmisillä herkkiä kutitukselle.
Alaraajoissa kainaloita vastaavat nivustaipeet.
RollerCoaster Tycoon
RollerCoaster Tycoon on Chris Sawyerin suunnittelema ja toteuttama tietokonepeli, jossa rakennetaan ja hoidetaan huvipuistoa. Versioita on tällä hetkellä kolme, joista kaksi ensimmäistä ovat kaksiulotteisia ja kolmas kolmiulotteinen. Pelissä hoidetaan muun muassa seuraavia asioita: laitteiden rakennus, vuoristoratojen suunnittelu, henkilökunta, koristeet, kojut jne. RollerCoaster Tycoon 3:ssa on kolme erilaista tilaa. Opetustila on tarkoitettu uusille pelaajille pelin opettelemiseen. Hiekkalaatikko on tila, jossa on loputon määrä rahaa laitteiden sekä kojujen rakentamiseen. Uratila on tila, jossa on rajattu määrä rahaa ja erilaisia tehtäviä. Uratilassa on kolme tasoa. Kussakin tasossa on kaksi tehtävää. Suoritettuaan kummatkin tehtävät nousee ylemmälle tasolle.
RollerCoaster Tycooneihin on tullut monia lisäosia. RollerCoaster Tycoon 1:ssä olevien lisäosien nimet ovat Added Attractions Pack(julkaistu USA:ssa nimellä Corkscrew Follies) ja Loopy Landscapes, RCT 2:n lisäosien nimet ovat Wacky Worlds ja Time Twisters sekä RCT 3:n lisäosien nimet ovat Soaked! sekä Wild!. Lisäosat sisältävät muun muassa uusia laitteita, koriste-esineitä ja kauppoja. Lisäksi RollerCoaster Tycoon 2:een saa käyttäjien tekemiä lisäosia, esimerkiksi UCES on yksi niistä.
Atari julkaisi 2016 uuden pelinsä nimeltään Rollercoaster Tycoon World. Peliä on haukuttu huonoksi, vaikka sen oli tarkoitus mullistaa Rct-pelisarja
Dope Stars Inc.
Dope Stars Inc. on Italiassa 2002 alkunsa saanut yhtye, joka soittaa konevetoista rock-musiikkia. Bändi itse kutsuu musiikkityyliään cyberpunk-rokiksi, sillä sekä musiikissa että sanoituksissa on paljon vaikutteita cyberpunkista. Dope Stars Inc. on esiintynyt Suomessa viidesti vuosien 2008-2010 aikana.